জুবিন কাণ্ডের রহস্য উদঘাটনে সিঙ্গাপুর যাচ্ছে অসম পুলিশ

ওয়েবডেস্ক- জুবিন গর্গ (Zubeen Garg) মৃত্যু তদন্তে তৎপর অসম পুলিশ (Assam Police)। জুবিনের মৃত্যুর ঘটনায় রহস্য উদঘাটনে সিঙ্গাপুর পুলিশের (Singapore Police) সঙ্গে বৈঠক করবে অসম পুলিশ। অসম পুলিশের এডিজিপি তথা SIT এর প্রধান মুন্না গুপ্তার (SIT chief Munna Gupta) সাথে বৈঠক হবে সিঙ্গাপুর পুলিশের। আগামী ২১ অক্টোবর বৈঠক। সিঙ্গাপুর পুলিশের সাথে কথা বলে গত ১৯ সেপ্টেম্বর ঘটনার দিন ঠিক কি ঘটেছিল তার বিশদ তথ্য জানতে চাইবে অসম পুলিশের সিট।

প্রসঙ্গত, জুবিন গর্গের মৃত্যু রহস্য উদ্ঘাটনে প্রথম থেকে জোরালো পদক্ষেপ নিয়েছে অসম সরকার। জুবিনের এই অকালপ্রয়াণ মেনে নিতে পারেনি অসমের মানুষ। মুখ্যমন্ত্রী হিমন্ত বিশ্ব শর্মা (Chief Minister Himanta Biswa Sarma) সোশ্যাল মিডিয়ায় নিশ্চিত করেছেন সিট টিম ২০ অক্টোবরেই সিঙ্গাপুর চলে যাবে। আমরা আমাদের প্রিয় জুবিনের বিচার চাই। এটা একটা পদক্ষেপ। সিট প্রধান মুন্না গুপ্তার সঙ্গে সিঙ্গাপুর পুলিশ আগামী ২১ অক্টোবর সাক্ষাৎ করবেন। এই সাক্ষাতের একদিন আগে ২০ অক্টোবরেই আমাদের টিম সিঙ্গাপুরে পৌঁছে যাবে। আমাদের বিশ্বাস জুবিনের জন্য ন্যায়বিচারের জয় জবেই।

আরও পড়ুন- জুবিন গর্গের মৃত্যু মামলায় গ্রেফতার দুই দেহরক্ষী

নয়া দিল্লিতে বিদেশমন্ত্রী এস জয়শঙ্কর ও সিঙ্গাপুরের হাই কমিশনার এলিস চেং-এর সঙ্গে সাক্ষাতের পরেই এই ঘোষণা করেন অসমের মুখ্যমন্ত্রী হিমন্ত বিশ্ব শর্মা। তবে মুখ্যমন্ত্রী জানিয়েছেন, আন্তর্জাতিক আইন অনুসারে সিঙ্গাপুরের সঙ্গে যৌথ তদন্ত আইনত অনুমোদিত নয়। সাংবাদিক বৈঠকে মুখ্যমন্ত্রী আরও জানান, আসন্ন বৈঠকে কর্মকর্তাদের নাম ও আলোচনার ইস্যুগুলিকে বৈঠকে রাখার অনুরোধ করা হয়েছে। বিদেশ মন্ত্রক সিঙ্গাপুর পুলিশকে জানিয়েছে, শীঘ্রই অসমের দুই পুলিশ কর্মকর্তা সিঙ্গাপুর যাবেন। সেই সঙ্গে মুখ্যমন্ত্রী আরও জানিয়েছেন, সত্য ঘটনা সামনে আনতে সিঙ্গাপুর পুলিশ সম্পূর্ণভাবে সহযোগিতা করবে বলে জানিয়েছে।

এর আগে, অসম সরকারের অনুরোধে স্বরাষ্ট্র মন্ত্রণালয় সিঙ্গাপুরের সঙ্গে পারস্পরিক আইনি সহায়তা চুক্তি (MLAT) চালু করে। MLAT বিধানের অধীনে, সিঙ্গাপুরের কর্তৃপক্ষ মামলার তথ্য আদানপ্রদান করতে পারবে, তদন্তমূলক সহায়তা প্রদান, প্রয়োজনে অভিযুক্ত ব্যক্তিদের প্রত্যর্পণ সহ আইনি প্রক্রিয়ায় সহযোগিতা করতে বাধ্য।

উল্লেখ্য, গত ১৯ সেপ্টেম্বর সিঙ্গাপুরে স্কুবা ডাইভিং করতে গিয়ে মৃত্যু হয় অসমের জনপ্রিয় শিল্পী জুবিন গর্গের। ন্যায় বিচারের দাবিতে সোচ্চার গোটা অসম। গতকাল জুবিন গর্গের মৃত্যুর মামলায় ধৃত পাঁচ অভিযুক্তকে জেলা কারাগারে আনা হয়। তার পরেই উত্তেজনা ছড়ায়। অভিযুক্তরা ধৃতদের গাড়ি লক্ষ্য করে পাথর ছোঁড়ে। বেশ কয়েকটি গাড়ি সহ পুলিশের ভ্যানও ক্ষতিগ্রস্ত হয়। ধৃত পাঁচজন হলেন সংগঠকের আয়োজন শ্যামকানু মহন্ত, গায়কের ম্যানেজার সিদ্ধার্থ শর্মা, খুরতুতো ভাই, বরখাস্ত এপিএস কর্মকরতা সন্দীপন গর্গ ও দুই নিরাপত্তা কর্মী।

দেখুন আরও খবর-